Motive

Motive הוא שיר שהקליטו הזמרות-יוצרות האמריקאיות אריאנה גרנדה ודוג'ה קאט, מתוך אלבום האולפן השישי של גרנדה, Positions. השיר יצא לאור ב-30 באוקטובר 2020, ביחד עם שאר שירי האלבום, על ידי חברת התקליטים ריפבליק רקורדס. ב-13 במאי 2020 התראיינה גרנדה לאפל מיוזיק והכריזה כי עתיד לצאת שיר משותף שלה ושל דוג'ה קאט, עליו עבדו יחד בסוף שנת 2019. ב-20 בספטמבר, דוג'ה קאט אישרה את הידיעה בעמוד הטוויטר שלה. השיר נכתב על ידי גרנדה ודוג'ה קאט, יחד עם ניג'ה צ'ארלס, ויקטוריה מונה, ג'יימס מקינטייר, מורדה ביטס, טומי בראון ומיסטר פרנקס, והופק על ידי מורדה ביטס, בראון, פרנקס וג'וזף ל'אטרנגר. השיר מכיל בתוכו את סגנונות ה-R&B עכשווי והפופ, בדומה לשאר שירי האלבום, ומכיל בתוכו גם אלמנטים של היפ הופ, האוס ודיסקו. טרם פורסם וידאו קליפ נלווה לשיר. ב-30 באוקטובר 2020, בסמוך לשאר שירי האלבום, פורסם האודיו הרשמי של השיר בערוץ היוטיוב של גרנדה. תוך שעות ספורות, צבר האודיו למעלה ממיליון צפיות. יחד עם צאת האלבום, זכה השיר לביקורות חיוביות ממבקרי המוזיקה. מגזין הרפרס בזאר נתן לשיר ביקורת חיובית, וטען כי הוא "קליט ממש". ברנטון בלנצ'ט מקלאש (אנ') ציין לשבח את השיר לצד שאר הופעות האורח של האלבום, באומרו כי גרנדה "אינה לבדה", ושהקטע של קאט בשיר מתחיל "בטוב טעם". מגזין The Fader תיאר את השיר כ"רגע הדינמי ביותר באלבום". מגזין הבילבורד דירג את השיר כשיר הרביעי הטוב ביותר באלבום, באומרו: "ברצועה בה גרנדה והאורחת המיוחדת דוג'ה קאט, מוטל ספק בכוונות הטהורות של בני זוגם הרומנטיים, פוזיציות מרימות את הקצב, וההפקה מנחה את השיר קדימה". יחד עם שאר שירי האלבום Positions, זכה השיר להצלחה רבה בסטרימינג, כשהגיע בשיאו למקום הרביעי במצעד שירי הספוטיפיי העולמי, ולמקום השמיני במצעד שירי האפל מיוזיק העולמי. נכון לנובמבר 2020, השיר עומד על למעלה מ-10 מיליון השמעות בספוטיפיי. ב-16 ביוני 2022, השיר עבר את 300 מיליון השמעות בסופוטיפיי, והפך לשירה ה-27 של גרנדה ששובר שיא זה וה-12 של דוצ'ה קאט. סרטון השיר "Motive" באתר יוטיוב מידע על הרצועה "Motive" באתר ספוטיפיי אריאנה גרנדה, דוג'ה קאט, ניג'ה צ'ארלס, ויקטוריה מונה, ג'יימס מקינטייר, מורדה ביטס, טומי בראון, מיסטר פרנקס מורדה ביטס, טומי בראון, מיסטר פרנק, ג'וזף ל'אטרנגר Ariana Grande Reveals She and Doja Cat Have a Collab, Why She's Not Putting Out an Album Now & More, Billboard (באנגלית) Ariana Grande: Justin Bieber Collaboration “Stuck With U” and Unreleased Doja Cat Song | Apple Music, סרטון באתר יוטיוב (אורך: 11:48) ציוץ של דוג'ה קאט, ברשת החברתית אקס (טוויטר) Erica Gonzales, Ariana Grande and Doja Cat's New Song "Motive" Is Catchy as Hell, Harper's BAZAAR, ‏2020-10-30 (באנגלית) Review: Ariana Grande's 'Positions' Is A Bit Of A Letdown, Stereogum, ‏2020-10-29 David Smyth, Ariana Grande’s Positions is a loved-up ode in the simplest terms, www.standard.co.uk, ‏2020-10-30 (באנגלית) New Song: Ariana Grande - 'Motive' (featuring Doja Cat) - That Grape Juice, thatgrapejuice.net Ariana Grande, Doja Cat - motive (audio), סרטון באתר יוטיוב (אורך: 2:48) Ariana Grande - Positions, Clash Magazine (באנגלית) Positions is the first real miss of Ariana Grande’s career, The FADER (באנגלית) Every Song Ranked on Ariana Grande’s ‘Positions’: Critic’s Picks, Billboard (באנגלית) Spotify Charts, www.spotifycharts.com Top 100: Global on Apple Music, web.archive.org, ‏2020-11-01 motive (with Doja Cat), נבדק ב-2020-11-01 “motive” by Ariana Grande feat. Doja Cat has reached 300 MILLION streams on Spotify. It’s Grande’s 27th and Doja’s 12th song to achieve this., www.facebook.com